Brents Berijs
Brents Roberts Berijs (angļu: Brent Robert Barry; dzimis 1971. gada 31. decembrī Hempstedā, Ņujorkas štatā, ASV) ir bijušais amerikāņu basketbolists, spēlēja saspēles vadītāja, uzbrūkošā aizsarga un vieglā uzbrucēja pozīcijās. Pēc sportista karjeras beigām kļuvis par basketbola komentētāju, pēc tam par menedžeri un trenra asistentu. 2024. gadā ir Nacionālās basketbola asociācijas (NBA) kluba Fīniksas "Suns" galvenā trenera asistents. B. Berijs dzimis basketbolistu ģimenē: viņa tēvs Riks Berijs bija izcils basketbolists, Slavas zāles dalībnieks, iekļauts starp 50 izcilākajiem spēlētājiem NBA vēsturē. Ģimenē auga četri dēli un visi kļuva par profesionāliem basketbolistiem: Skūters (vecākais brālis vienīgais nav spēlējis NBA), Džons, Brents un Drū. Brents Berijs ar saviem diviem NBA čempiontituliem gan ir sasniedzis lielākus panākumus kā brāļi.